cyanic-selkie/wikianc huggingface dataset:
Jørn Andersen
Trenerkarriere
Etter at spillerkarrieren tok slutt, har Andersen blitt trener. Hans første trenerjobb var i sveitsiske FC Locarno. Han ble senere hovedtrener for den tyske 2. Bundesliga-klubben Rot-Weiß Oberhausen. Etter en god førstesesong, ble han sparket i oktober 2004 på grunn av svake resultater. Andersen ble i 2005 assistenttrener i Bundesliga-klubben Borussia Mönchengladbach da Horst Köppel var trener. De fikk begge sparken i mai 2006 etter at klubben bare ble nummer 10 i sesongen 2005/2006. Fra juli 2007 skulle han overta trenerjobben i Skoda Xanthi i gresk 1. divisjon, men trakk seg før han fikk startet. Fra november 2007 tok han over trenerjobben i Kickers Offenbach i tysk 2. divisjon. Andersen klarte ikke å hindre at Offenbach rykket ned til 3. divisjon. To dager etter at nedrykket var et faktum fikk likevel Andersen tilbud om en ny jobb som trener for klubben 1. FSV Mainz 05. Han tok tilbudet og signerte en to-årskontrakt. Mainz har ambisjoner om å rykke opp til det øverste nivået i tysk fotball. Disse ambisjonene ble realitet 24. mai 2009, da kunne Mainz slippe jubelen løs og ferie opprykk til Bundesligaen. Han fikk sparken i Mainz 3. august 2009 før sesongen begynte etter et cuptap. I desember 2010 overtok han treneransvaret for den greske klubben Larissa, som på det tidspunktet lå sist i den greske toppdivisjonen (superligaen). I 2012 var han tilknyttet Karlsruhe m i 2. Bundesliga. I 2015 ledet han Austria Salzburg opp i østerriksk 2. divisjon.
Andersen ble i mai 2016 ansatt som landslagstrener for Nord-Korea for ett år. Kontrakten ble senere forlenget til 31. mars 2018. Deretter valgte han å ikke forlenge den.
Andersen ble tysk statsborger i 1993 og sa samtidig fra seg det norske.
Delicias (kommune)
Klima
Temperaturen kan variere mellom 38°C og –8°C.
Tettsteder
I kommunen er det seg 313 tettsteder. De viktigste er som følger:
Slaget ved Wickham Anchorage
Slaget ved Wickham Anchorage fant sted under New Georgia-felttoget på Salomonøyene under Stillehavskrigen fra 30. juni -3. juli 1943. I slaget ble en styrke marinejegere fra United States Marine Corps og soldater fra United States Army landssatt fra skip ved Wickham Anchorage på Vangunu og angrep en garnison som huset tropper fra keiserriket Japans marine og hær. Hensikten med angrepet fra amerikanerne var å sikre kommunikasjons- og forsyningslinjene mellom allierte styrker i New Georgia felttoget og allierte baser på de sørlige Salomonøyene. De amerikanske styrkene lyktes i å drive den japanske garnisonen fra området og å sikre ankerplassen.
Jan Kristian Fjærestad
Som nittenåring ble Fjærestad hentet til Moss Fotballklubb fra Hafslund Idrettsforening foran 1984-sesongen. Han var litt ut og inn av startoppstillingen de første to sesongene i Moss, men etablerte seg under Nils Arne Eggen da laget var en snarvisitt innom 2. divisjon i 1986.
Tord Grip, som overtok som trener for sommeren 1987, valgte ut Fjærestad til landslagstroppen etter en god start på 1987-sesongen. Som eneste debutant i startoppstillingen fikk Fjærestad sin landslagsdebut 12. august 1987 i en målløs hjemmekamp mot. Fjærestad spilte ytterligere fire landskamper i 1987. Mot scoret han 28. oktober 1987 sitt eneste mål i landslagsdrakten.
Med 18 scorede mål, av lagets totalt 44 mål, ble han 1987-sesongens toppscorer i 1. divisjon, og bidro sterkt til at Moss endte sesongen som seriemestre. Han erklærte selv at han ikke var spesielt god til å skyte, men var effektiv foran mål. Fjærestad avslo prøvespill med, og ble året etter kaptein for Moss. I 1988 spilte han to landskamper. I 1989 var han mye skadet på vårparten, og mistet en stund plassen på klubblaget til Jørn Karlsrud. Sin siste sesong for Moss spilte han i 1990. Tilsammen hadde han 116 kamper og 44 mål.
Jandek
Jandek (født 26. oktober 1945) er en amerikansk musiker som har gitt ut 46 plater siden 1978. Livedebuten kom først i 2005.
Eurovision Dance Contest 2007
Eurovision Dance Contest 2007 var den første Eurovision Dance Contest og ble arrangert den 1. september 2007 i London, Storbritannia. 16 land deltok med et dansepar hver, og seerne i landene kunne stemme på deltakerne via telefon eller SMS. Vinneren var Finland, som totalt fikk 132 poeng.
Candelária (Rio Grande do Sul)
Candelária er en kommune i delstaten Rio Grande do Sul i sørregionen av Brasil.
Whiting gasskraftverk
Whiting gasskraftverk er et gasskraftverk i delstaten Indiana i det nordlig-sentrale USA. Det har en installert produksjonskapasitet på 525 MW, fordelt på 1 blokk / 2+1 turbiner. Dette er delstatens attende største termiske kraftverk målt etter installert produksjonseffekt.
Anlegget ble bygget ut i årene 2000–2002. Brenselkilden er bitumenøst kull.
Frøyfjorden
Frøyfjorden er havområdet mellom Frøya og Hitra i Trøndelag. I vest grenser fjorden mot Ramsøyfjorden og i øst mot den sørlige delen av Frohavet.
Fjorden er ikke dyp, bare vel 100 meter, men med svært løs og dårlig havbunn. Da Frøyatunnelen ble prosjektert og bygget på 90-tallet måtte tunneltraseen endres og hele tunnelen frysestøpes.
Slaget ved Bosworth Field
Slaget ved Bosworth Field ble utkjempet ved White Moor i Leicestershire den 22. august 1485. Det var det siste store slag under rosekrigene. Slaget endte i nederlag for Rikard III og Huset York, og åpnet for kroningen av Henry Tudor som Henrik VII.
Bakgrunn
Henry Tudor hadde stått bak et mislykket opprør i 1483, hvor hans skip ble rammet av storm og måtte vende tilbake til Bretagne, mens hans allierte Henry Stafford, 2. hertug av Buckingham led nederlag i England.
7. august 1485 steg han i land i Pembrokeshire i Wales med en liten styrke som for det meste bestod av franske leiesoldater. Han hadde ikke den nødvendige militære erfaring, men fikk støtte fra sin onkel Jasper Tudor, 1. hertug av Bedford og John de Vere, 13. jarl av Oxford, som begge var dyktige og erfarne kommandanter. Henry samlet mye støtte i Wales, som til da hadde vært et støttepunkt for Huset York. En viktig faktor var at han nedstammet i direkte linje fra Rhys ap Gruffydd, en av de siste store walisiske fyrstene. Da han kom til Midlands hadde han med seg omkring 5000 mann. Kongen hadde omkring 8000 i sin hær.
Slagmarken
Slagmarken, som er åpen for publikum, ligger nær Sutton Cheney og Market Bosworth i Leicestershire. Nøyaktig hvor i landskapet slaget sto er noe uklart, og en del mener at det sto noe nærmere Dadlington og Stoke Golding enn det den offisielle merkingen antyder. De aller fleste er enige om at Rikard III hadde sin leir natten før slaget på Ambion Hill. En mindre gruppe historikere mener slaget sto ved Merevale rett ved Atherstone i Warwickshire. Dette er basert på at kongen etter slaget gav kompensasjon til landsbyen Atherstone, men det er sannsynlig at dette dreier seg om kompensasjon for innkvartering eller forsyninger.
Slaget
En av de viktigste faktorer i slagets utvikling var handlemåten til brødrene William og Thomas Stanley. Sistnevnte var Henry Tudors stefar. Rikard III hadde god grunn til å mistro dem, men han var avhengig av deres lojalitet, og de hadde viktige posisjoner i lancastrianernes hær.
Da slaget begynte sto Stanleybrødrene sammen med Henry Percy, 4. jarl av Northumberland et stykke fra de to hovedstyrkene. Rikard III hadde tatt gisler for å sikre at om Stanleybrødrene ikke kjempet for ham, ville de i det minste forholde seg nøytrale. Slaget varte omkring to timer og begynte godt for kongen. Men det hele snudde da Stanleybrødrene etterhvert kastet seg inn på Henry Tudors side.
Rikard hadde nådd Ambion Hill først og hadde godt uthvilte tropper. Henry Tudors soldater hadde problemer med å stille opp i det noe ulendte terrenget nedenfor høyden. På det tidspunktet kunne Rikard ha angrepet og ville sannsynligvis ha slaktet ned de uorganiserte lancastrianerne. Av en eller annen grunn gikk han glipp av denne sjansen. Da Henry var klar brukte han kanoner og langbuer for å tvinge Rikard ned fra høyden. Kongen startet sitt angrep og tilkalte Northumberland, som kommanderte hans høyre flanke, for å få uthvilte styrker inn i midten. Men Northumberland nektet å etterfølge ordre. Han ble tatt til fange senere, men ble snart løslatt og fikk bekreftet alle sine titler av den nye kongen.
John Howard, 1. hertug av Norfolk var Rikards kommandant i felt, og da han falt forsøkte Rikard seg på et dristig angrep mot Henry Tudor, som hadde holdt seg i bakgrunnen. Rikard drepte Henrys standardbærer, William Brandon. Men mens kongen var i nærheten av Henry begynte Thomas Stanley å flytte sine styrker, og omringet Rikard og hans nærmeste menn.
Kongen ble hugget ned og ble den andre og siste engelske kongen som falt i slag. Det har hersket usikkerhet om hvor hans levninger har vært begravet. Den døde kongen skal ha blitt traktet til et kloster i Leicester, hvor han skal ha blitt begravet i klosterets kirke. Kirken og klosteret ble imidlertid revet av Henrik VIII under oppløsningen av Englands klostre på 1530-tallet, og det har siden versert flere rykter om hvor Richard IIIs levninger var. Disse ble i 2013 funnet under en parkeringsplass i Leicester hvor kirken tidligere lå. Funnet bekrefter at Richard III var lav av vekst og hadde en unormal krumming av ryggen. Skadene på hodeskallen bekrefter teorien om hvordan han ble drept i slaget ved Bosworth i 1485.
Etterspill
Henry Tudor ble kronet som Henrik VII. Hans første formelle handling som monark var å erklære seg selv som konge fra dagen før slaget, slik at alle som kjempet mot ham teknisk sett var skyldige i høyforræderi. Dette ble bekreftet av parlamentet, som også anerkjente kroningen til tross for at Henrik ikke hadde arverett, men hadde tatt tronen gjennom erobring.
Jarlen av Northumberland ble drept av en mobb i Yorkshire noen år senere, under en protest mot høye skatter for å finansiere forsvaret av Bretagne. En av grunnene til at mobben var såpass hissig mot nettopp Northumberland var hans rolle i Rikard IIIs fall, ettersom kongen hadde vært populær i Yorkshire.
Sivilkurasje
Sivilkurasje (fra latin civilis = «borgerlig», og fransk courage = «mot», det vil si «borgermot») er en moralsk egenskap eller dyd som består i å stå fast ved sine verdier og gå i bresjen for sine overbevisninger for eksempel om misforhold, til tross for å være seg bevisst åpen eller latent motstand fra omgivelser eller overordnede.
Sivilkurasje karakteriseres ved at den som gir uttrykk for det, dermed kan risikere sterk sosial belastning. Adferd som assosieres med sivilkurasje, kan for eksempel være til hinder for karriere, føre til avskjedigelse fra arbeidet eller hardere sanksjoner som fengselsstraff eller utvisning.
I Henrik Ibsens drama En folkefiende behandles fenomenet sivilkurasje ved hovedpersonen dr. Stockmann.
Slavsk
Slavsk (russisk: Славск, tysk: Heinrichswalde, polsk: Jędrzychowo, litauisk: Gastos) er en by i Kaliningrad oblast i Russland. Den ligger rundt 80 km nordøst for Kaliningrad.
Demografi
Befolkningsutvikling: ! År || Folketall || Kilde
Krigsminnesmerke
Krigsminnesmerke er en bygning, monument, statue eller annet byggverk som feirer seier i krig, eller (mer vanlig i moderne tid) hedrer og minner de som har falt eller blitt såret i krig.
Historikk
Krigsminnesmerker har ofte vært reist til minne om ærerike seire i krig, og blant kjente minnesmerker er Triumfbuen i Paris og Nelsonsøylen i London. Etter første verdenskrig ble minnesmerkene i større grad reist til minne om døde og sårede i krig. Eksempler på dette er Den ukjente soldats grav og Minnehallen i Stavern.
Typer
Det er stor variasjon blant krigsminnesmerkene, både i størrelse, utførelse og symbolbruk. Skulpturer og minneplaketter er mye brukt, men også større byggverk, gjerne med museum eller besøkssenter i tilknytning til minnesmerket.
Krigsminnesmerker i Norge
I Norge er krigsminnesmerker kartlagt av Forsvarsmuseet, og informasjon om disse er tilgjengelig i Digitalt museum.
Oddbjørn Evenshaug
Oddbjørn Evenshaug (født 3. juli 1938 i Trondheim) er en norsk fagpedagog, faglitterær forfatter og kirkeleder.
Biografi
Oddbjørn Evenshaug er utdannet lærer ved Oslo offentlige lærerskole (1961) og avla pedagogisk embetseksamen ved Universitetet i Oslo i 1967. Han har arbeidet i grunnskolen (ungdomstrinnet), i Utdanningsdepartementet (daværende Kirke- og undervisningsdepartementet) og var ansatt ved Institutt for pedagogikk (tidligere Pedagogisk forskningsinstitutt) ved Universitetet i Oslo fra 1965 til 2003, der han også har vært instituttbestyrer. Han har vært gjesteforsker ved Purdue University, Indiana, USA.
Faglig arbeid
Faglig har Evenshaug særlig arbeidet innenfor området oppdragelsesteori og familiepedagogikk. Han har spesielt vært opptatt av familien som oppdragelsesinstitusjon og spørsmål som gjelder foreldres oppdragelsintensjoner og –verdier, i de senere år også besteforeldres familiepedagogiske funksjon og rolle. Sammen med Dag Hallen har han utgitt mange fagbøker og artikler og er særlig kjent for boka «Barne- og ungdomspsykologi» (Gyldendal), som i mange år har vært et standardverk innenfor lærerutdanningen og pedagogikk-studiene i Norge. Boka er også oversatt og utgitt i andre nordiske land.
Evenshaug var med å etablere familiepedagogikk som fagområde i pedagogikkstudiet og har sammen med Dag Hallen skrevet innføringsboka ''Familiepedagogikk. Oppdragelsens hva, hvordan og hvorfor.'' (Gyldendal).
Evenshaug har også arbeidet – både teoretisk og praktisk – med religionspedagogiske spørsmål, praktisk i forbindelse med dåpsopplæringen i Den norske kirke. På 1980-tallet spilte han en viktig rolle i utviklingen av det kirkelige familiepedagogiske støtteprogrammet «TRIPP TRAPP» («Hjemmenes Dåpsring»), og skrev her sammen med Dag Hallen innføringsboka «Barnet i våre hender», som ble en av de mest brukte foreldreopplysningsbøker i Norge. Evenshaug har vært en aktiv deltaker i samfunnsdebatten, ikke minst gjennom avisartikler. Blant annet har han vært fast spaltist i Vårt Land. Som pensjonist har han vært aktiv som forfatter av lokalhistoriske artikler og bøker.
Tillitsverv
Evenshaug har hatt mange tillitsverv, særlig i kirkelig sammenheng. Som den første lekmann i organisasjonens 110 år lange historie ble han i 1977 valgt til formann i Det norske lutherske Indremisjonsselskap, som i 2001 ble slått sammen med Den norske Santalmisjon og Langesundsfjordens indremisjonsselskap til Normisjon. I 1990–1998 var han leder av Kirkerådet. Han har også vært formann i styret for Dronning Mauds Minne, Høgskole for førskolelærerutdanning, Trondheim, formann i styret for Bibelskolen i Staffeldtsgate i Oslo (nåværende NLA Høgskolen Staffeldtsgate), ordfører i representantskapet for avisen Vårt Land, styreleder i Verbum Forlag og medlem av flere andre styrer og representantskap, bl a styret for Luther Forlag og styret for Institutt for sjelesorg, Modum Bad, forstanderskapet for Menighetsfakultetet i Oslo, representantskapet for Norsk lærerakademi i Bergen, for IKO - Kirkelig pedagogisk senter, for Det Norske Bibelselskap og for Kirkens Nødhjelp.
Han har også vært medlem av flere offentlige utvalg, bl a Læreutvalget som på begynnelsen av 1980-tallet utredet spørsmålet om fremgangsmåten ved behandling av teologiske lærespørsmål i Den norske kirke, og som i 1988 førte til opprettelsen av Den norske kirkes lærenemnd. På midten av 1980-tallet var han med i Familiepedagogisk utvalg, som på oppdrag av det daværende Kirke- og undervisningsdepartementet utredet spørsmålet om opplysnings- og støttetiltak for foreldre. I 1998–2001 var han med i styringsgruppa i Verdikommisjonen, som ble oppnevnt av regjeringen Bondevik. I 2003–2008 var han medlem av styringsgruppa for Trosopplæringsreformen i Den norske kirke.
Norsk Forening for Maritim Medisin
Norsk Forening for Maritim Medisin (NFMM) er en frittstående forening. Foreningens formål er «å fremme sjøfartsmedisin i Norge og ivareta medlemmenes faglige og økonomiske interesser». Foreningen ble etablert den 9. mars 1969. Foreningen samarbeider med en rekke maritim medisinske institusjoner i inn- og utland.
Foreningen var fra 1969 til 2016 en spesialforening i Den norske legeforening og skiftet navn fra Norsk Forening for Sjøfartsmedisin i 2008.
Siden 1996 har foreningen utgitt nyhetsbrevet DoCumentum Navale. Fra 2001 til 2019 ble tidsskriftet utgitt i samarbeide med Dansk Selskab for Maritim Medicin. Fra 2019 ble tidsskriftet utgitt i samarbeide med Saniteten i Sjøforsvaret.
Foreningen etablerte i 1999 et grunnkurs i maritim medisin i samarbeide med Saniteten i Sjøforsvaret. Kurset gir interesserte grunnleggende kompetanse for å utføre tjeneste som sjømannsleger autorisert av Sjøfartsdirektoratet. Fra 2008 ble kursene overført til Norsk Senter for Maritim og Dykkemedisin (NSMDM) ved Haukeland universitetssykehus.
Foreningen arrangerer et årlig seminar i maritim medisin i samarbeide med Saniteten i Sjøforsvaret og Sjøfartsdirektoratet. Seminaret er en videreføring av Sjøfartsdirektoratets årlige kurs for sjømannsleger.
I forbindelse med foreningens 50-årsjubileum ble det utgitt en bok som omhandler maritim medisins historie sett fra Norge.
Heinrich Karsten
Heinrich Joachim Sebastian Karsten (født 1873, død 1947) var en norsk arkitekt.
Biografi
Heinrich Karsten d.y. var sønn av murmester Heinrich Karsten fra Mecklenburg, og bror til kunstnerne Ludvig, Kristine (Titti), Fredrikke (Rikke), Marie og Dagmar Karsten.
Heinrich Karsten d.y. var elev ved Den kongelige tegneskole i Kristiania, og fullførte utdannelsen ved den tekniske høyskole i Dresden i 1890-årene. Han hadde praksis i London henimot år 1900 før han returnerte til Kristiania, der han arbeidet som assistent for arkitekt Henrik Nissen. Arkitekt Heinrich Karsten drev egen arkitektvirksomhet i Skien fra 1905 til 1940, da sønnen Kjell Karsten overtok praksisen.
Razorlight
Razorlight er et svensk-britisk band dannet sommeren 2002 rundt 22 år gamle Johnny Borrell. Musikken deres er best beskrevet som post punk new wave indie rock. Bandets medlemmer er følgende:
Deres debutalbum, Up All Night, ble sluppet den 28. juni 2004, og ble nummer tre på den britiske albumlisten den 4. juli. På albumet spilte Johnny Borrell inn sitt eget telefonnummer i sangen Vice. Nummeret skal visstnok være 07761 010233. April 2005 slapp de Up All Night på nytt, denne gang var den nye singelen Somewhere Else inkludert. Somewhere Else kom på andreplass på den britiske hitlisten den måneden, og skaffet bandets største hit-singel så langt, i deres korte karriere.
I juli 2005 spilte bandet i Hyde Park, London, som en del av Live 8 konsertene. Bandet har fått klager for at de ikke donerte deler av bandets overskudd til veldedighet. Razorlight påsto at grunnen til det var at på grunn av bandets usikre status kunne de ikke gå med på en slik forpliktelse.
Razorlight var oppvarmingsband for Oasis, i desember 2005, under deres konsert på Cardiffs Milennium Stadion.
Den 17. juli 2006 ble deres selvtitulerte andrealbum "Razorlight" sluppet. Albumet kom raskt på toppen av britiske albumlister, og har solgt nok til to platina.
Singler
Fra ''Up All Night:
Fra Up All Night Re-issue:
Cowes (Victoria)
Cowes er den største byen på Phillip Island i Gippslandregionen i delstaten Victoria. Den ligger 140 kilometer sørøst for delstatshovedstaden Melbourne.
Razorlight
Singler
Fra Help:A Day In The Life (Warchild Album):
Cowes (Victoria)
Cowes ligger på nordsiden av øya og er vendt mot French Island og Morningtonhalvøya.
Razorlight
Singler
Fra Razorlight:
Cowes (Victoria)
Byen var opprinnelig kjent som Mussel Rock, men landmåleren Henry Cox omdøpte byen etter Cowes på Isle of Wight i 1865.
Under arrangementer ved motorsportsanlegget Phillip Island Grand Prix Circuit opplever Cowes stor trafikk av turister.
Razorlight
Singler
Fra Slipway Fires:
Gressholmen
Gressholmen er en øy i indre Oslofjord, nær Akersneset i Oslo sentrum.
Det går båt fra Rådhusbrygge 4 til øya. (Før 21. mars 2015 gikk båtene fra Vippetangen.)
Gressholmen henger sammen med Rambergøya og Heggholmen, og dekker ca. 149 da. Store deler av området er et naturreservat, men det finnes også båthavn og enkelte hus og hytter på øya. Gressholmen var tidligere kjent for sine mange villkaniner, men disse ble utryddet i påsken 2007 fordi deres beitesett medførte erosjon og bortbeiting av den vernede floraen.
Gressholmen-Rambergøya naturreservat ble opprettet i 1992 for å verne et verdifullt våtmarksområde. Her finnes også en rekke badeplasser, inkludert en naturiststrand. Gressholmen kro holder åpent i sommerhalvåret, men ikke i vinter. Den stengte sine dører i 2015 etter 25 års drift, men er rehabilitert og ble gjenåpnet i 2017 med nye eiere.
Lufthavn
Oslos første flyplass, Gressholmen sjøflyhavn, ble åpnet her i 1927. Med avgang fra Gressholmen kl 7:35 var man fremme i Berlin kl 16:55. Ruten gikk over Gøteborg-København-Stettin til Berlin med en Dornier D-861.
Gressholmen var Norges første flyplass og landets hovedflyplass til 1939. Lufthansa hadde den gang konsesjon på all norsk luftfart, og under krigen ble stedet brukt av tyskerne som vedlikeholdsverksted for sjøfly. Sjøflyhavnen ble flyttet til Fornebu i 1952.
Militært batteri
Gressholmen batteri dekket innflyvningen til Oslo, bemannet med 15 offiserer og 80 menige. Men 9. april 1940 var bare seks offiserer og 22 menige til stede, pluss 17 rekrutter ankommet seks dager før. De iakttok luftkampen over Bunnefjorden, og snart ble de selv mål for tyske stupangrep som utløste panikk. Mannskapet på Gressholmen disponerte hverken sandsekker eller dekningsrom. Mange hadde ikke engang fått en hjelm.
Litauens økonomi
Litauens økonomi er en kapitalistisk, åpen blandingsøkonomi i EUs indre marked og er den største økonomien i Baltikum. BNP per innbygger var på 17,800 USD i 2008 var høyere enn nabolandene – Latvia, Polen, Russland og Hviterussland.
Telemark distriktshøgskole
Telemark distriktshøgskole var en distriktshøgskole, etablert i Bø i Telemark i 1970. Skolen ble fra 1994 slått sammen med tre andre høgskoler til Høgskolen i Telemark.
Skolen utmerket seg med sin kulturlinje og med forfatterstudiet.
Grunnkretser i Skjåk kommune
Grunnkretser i Skjåk kommune er delområder og grunnkretser som seksjonerer Skjåk kommune, Innlandet, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Sand (Ullensaker)
Sand er tilholdssted for Ullensaker golfklubb (UGK). Sand har også et eget fotballag som heter Sand IL. A-laget holder for tiden til i norsk 7. divisjon og spiller sine hjemmekamper på Olaløkka stadion. Idrettslaget tilbyr aktiviteter for alle aldersklasser, deriblant ski, basketball, bordtennis, terrengsykling, skateboard, aerobic og dans.
Tim Robbins
Timothy Francis «Tim» Robbins (født 16. oktober 1958 i West Covina i California) er en amerikansk skuespiller, manusforfatter og filmregissør.
Fylkesvei 2126
Fylkesvei 2126 går mellom Løvbergsmoen og Likvern i Elverum.
Frem til 2019 hadde veien betegnelsen fylkesvei 536 (Hedmark).
Leistein
Leistein er ei øy i Færder kommune i Vestfold og Telemark fylke. Øya ligger nordøst for Tjøme, ytterst mot Oslofjorden, og markerer innseilingen mot Vrengensundet fra Ytre Oslofjord. Sørligst på Leistein ligger Leistein lykt, og på toppen av øya ligger Leistein varde, et markant kulturminne av ukjent alder.
Øya er hekkeplass for sjøfugl og ligger innenfor Færder nasjonalpark.
Braatthallen
Braatthallen er en idrettshall på St. Hanshaugen i Kristiansund. Braatthallen er tilrettelagt for de fleste idrettsgrener som bryting, fotball, håndball, turn, friidrett, volleyball, basketball, badminton, tennis m.m. og er velegnet for ulike typer av mosjonsidrett. Braatthallen er Norges nasjonalarena for bryting.
Braatthallen er også sted for det årlige datatreffet The Convention som tiltrekker seg omtrent tusen deltagere.
Melbær
Melbær (Arctostaphylos uva-ursi) er en vintergrønn busk i lyngfamilien som ofte danner store tepper på bakken. Bærene er røde og runde, stengelen brun, bladene grønne og de klokkeformede blomstene er lyserosa. Den vokser på furumoer, lyngheier, fjellknauser og i sand.
Olsenbandens siste stikk
Olsenbandens siste stikk er den siste av filmene i den norske serien om Olsenbanden som ble regissert av Knut Bohwim, og hadde premiere i 1999.
Handling
Departementsråd Hallandsen (Nils Ole Oftebro) er svært redd. Wandenberg-dokumentene har dukket opp igjen. Hallandsen sender byråsjef Grønn-Larsen (Kim Haugen) ut for å stjele disse dokumentene. Imidlertid behøver Grønn-Larsen hjelp. Han bruker noen nye skurker som viser seg å være helt på jordet i sine tyveriforsøk. Derfor må han finne skurker fra gamle dager. Alle har gått bort, bortsett fra Egon (Arve Opsahl). Så Grønn-Larsen forsøker å finne Egon, noe som viser seg ikke å være så lett.
Egon bor på gamlehjem. En dag blir han plukket ut som gjest i et TV-program. Dette programmet handler om folk som er gamle og glemt. Resten av Olsenbanden har også glemt Egon. Benny har sitt eget transportfirma, "Benny's Tut & Kjør" med mange ansatte utlendinger. Valborg (Aud Schønemann) sørger hjemme over Kjells bortgang, men trøster seg med at når det fortsatt er tomflasker i huset, er det håp. Dynamitt-Harry (Harald Heide-Steen jr.) bor på sykehus. Etter å ha sett TV-programmet, drar Benny og Harry for å hente Egon. Valborg vet at de kommer til henne for å få øl. Egon kommer ut, og så er Olsenbanden samlet igjen. Egon har så klart en plan - fra 1984.
Hallandsen har også fått med seg programmet, og sender Grønn-Larsen for å finne Olsenbanden.
Egon forklarer planen til de andre. De skal besøke konsulentselskapet Megabygg som eies av Bang-Johansen (Hallvard Flatland). Her står det et pengeskap. Et Franz Jäger skap fra 1944. Megabygg jobber for staten og de bruker kontanter som bestikkelser. Imidlertid har også Bang-Johansen en plan. En plan for å rane sitt eget selskap. Dette skal skje akkurat samme natt som Olsenbanden slår til. Andrebetjent Gran (Johannes Joner) har fått med seg at Bang-Johansen vil forsøke å rane sitt eget selskap. Han ber førstebetjent Holm (Anders Hatlo) om å få lov til å arrestere Bang-Johansen. Det Gran ikke vet er at Olsenbanden slår til samme kveld. En vaktmann med hund (Ulf Wengård) ser Olsenbanden utføre kuppet, noe han forteller Grønn-Larsen. Grønn-Larsen rekker å hente ut Olsenbanden rett før de ble arrestert.
Han lar Benny, Valborg og Dynamitt-Harry gå, unntatt Egon. Egon må først hjelpe departementet med å gjøre et kupp, slik at de kan få has på Wandenberg-dokumentene. Egon tar oppgaven, men får røpet at han vet hva mappene inneholder. Mappene inneholder ulovlige ting som departementet har gjort. Etter at Egon har skaffet mappene, får Grønn-Larsen i oppdrag å utrydde Egon Olsen.
Grønn-Larsen vil slå ihjel Egon med et brekkjern, men det viser seg at han er altfor snill til å klare det. Så han lar Egon bli igjen i skogen. En jogger finner Egon og ringer Benny's Tut & Kjør. Da er banden atter samlet igjen og pønsker så på hevn.
Canela (Brasil)
Canela er en kommune i delstaten Rio Grande do Sul i sørregionen av Brasil.
Olsenbandens siste stikk
Handling
Olsenbanden skal stjele tilbake mappene. Mappene skal brennes ved Statsadministrasjonens Destruksjonsanstalt, så Olsenbanden må stjele dem tilbake før dette skjer. Håvik (Per Christian Ellefsen) er vakt ved Destruksjonsanstalten og passer på. Anstalten har topp moderne alarmanlegg med bevegelsessensorer. Olsenbanden blåser såpebobler forbi sensorene helt til alarmen har gått så mange ganger at Håvik skrur den av. Deretter blir Egon firt ned med tau, slik at han får hentet kofferten rett før den destrueres.
Egons plan lykkes. Olsenbanden selger kofferten for 15 millioner kroner, og drar til Kanariøyene, hvor de lever lykkelige alle sine dager – igjen.
Variasjoner over «I Got Rhythm»
Variasjoner over «I Got Rhythm» er et sett variasjoner for solo piano og orkester, komponert av George Gershwin i 1933-1934. Det er hans siste verk i klassisk stil, og det eneste han dediserte til sin bror og samarbeidspartner Ira Gershwin.
I januar/februar 1934 skulle Gershwin dra på en måneds turné med Leo Reisman Orchestra, dirigert av Charles Previn (grandonkel til André), med premiere i Boston Symphony Hall 14. januar. På hver konsert framførte Gershwin sin Rhapsody in Blue og sin Konsert i F, men han følte han trengte et verk til å alternere med. Så under en treukers ferie i Palm Springs i California like før, komponerte han disse variasjonene over sin aller største hit noensinne; «I Got Rhythm», fra Broadway-showet Girl Crazy (1930).
Nordbohus
Nordbohus er en norsk leverandør av hus (eneboliger, garasjer og hytter). Firmaet ble startet som andelslag i 1985 og består av nærmere 70 kontorer rundt om i Norge. Det er Nordbohuskontorene som eier kjeden.
Nordbohus har teknisk godkjenning fra SINTEF byggforsk på hele sitt byggesystem. Dette innebærer at deres byggesystem er vurdert og godkjent av en uavhengig tredjepart.
Hovedkontoret til Nordbohus ligger i Trondheim og administrerende direktør er Birger Aspås.
Sykehuset Levanger
Sykehuset Levanger er et sykehus på Levanger i Trøndelag. Før 2002 hadde institusjonen navnet Innherred sykehus og før det igjen Nordre Trondhjems Amts Sygehus på Eidesøren.
Sykehuset ble vedtatt opprettet i 1840 og stod ferdig i 1843. Det er idag et av to sykehus i Helse Nord-Trøndelag, og har sentral og lokal sykehusfunksjon for ti kommuner.
Søren Georg Abel
Søren Georg Abel (født 3. januar 1772 på Mo prestegård, død 5. mai 1820) var en norsk prest og stortingsrepresentant. Han er kjent som Niels Henrik Abels far. Han var sønn av sogneprest i Mo i Telemark Hans Matthias Abel og Elisabeth Knuth Normann (1737–1817). I 1788 ble han student fra Helsingørs Skole, 1792 teologisk kandidat, 1794 personalkapellan hos faren, som da var sogneprest i Gjerstad, 1799 sogneprest til Finnøy, 1803 farens ettermann i Gjerstad og 1813 Ridder av Dannebrog for sin dyktighet som anfører av kystvernet. Han representerte Nedenes amt på det overordentlige storting 1814 og på det andre ordentlige storting 1818.
Abel ble gift med Anne Marie Simonsen, en kjøpmannsdatter fra Risør, i 1800. Han var far til den berømte matematikeren Niels Henrik Abel (1802–1829).
James Gosling
James Gosling (født 19. mai 1955 nær Calgary) er en kanadisk programvareutvikler. Han er mest kjent som mannen bak programmeringsspråket Java.
Gosling har en ph.d. fra Carnegie Mellon University. Han arbeidet ved Sun Microsystems fra 1984 til 2010.
Spirit the Earth Aflame
Spirit the Earth Aflame er det tredje studioalbumet til det irske black metal-bandet Primordial. Albumet er også utgitt på en begrenset «digipak»-versjon med et bonusspor (*), og en «jewel case»-versjon av Hammerheart med fire bonusspor (**)
Osebergskipet
«Osebergskipet» er et vikingskip som ble bygd på Sørvestlandet i år 820 og begravd i Oseberghaugen i Slagen ved Tønsberg i 834. Haugen ble gravd ut i 1904 under ledelse av arkeologiprofessor Gabriel Gustafson, assistert av Haakon Shetelig. Det over 21 meter lange langskipet er bygd for både roing og seiling.
«Osebergskipet» ble hauglagt sammen med gravgods, flere offerdyr og et tømret gravkammer for to kvinner. Skipet ble først bygget opp igjen i et skur bak Universitetets bygninger i Oslo, men transportert på jernbaneskinner via en lekter over til det nybygde Vikingskipshuset på Bygdøy i september 1926. Der er skipet utstilt sammen med andre gravgaver fra Osebergfunnet, «Gokstadskipet» og «Tuneskipet».
Skipet
«Osebergskipet» er et klinkbygget skip nesten utelukkende av eik. Skipet er 21,5 meter langt, 5 meter bredt og med 0,78 meter fribord. Det har 15 årepar og en mast med antatt høyde på mellom 9 og 13 meter. Vekten er 4219 kg. Forskeren Jon Godal mener at Osebergskipet er bygget etter et alenmål tilsvarende det sjællandske.
Skipets for- og akterstavn er rikt dekorert med treskjæringer i «osebergstil». De øverste delene av stevnene er riktignok rekonstruksjoner, men basert på bitene fra den ene, tilnærmet komplette stavnen som ble funnet ved utgravingen, samt professor Gustafsons skisser. Vi kan derfor være ganske sikre på at forstavnens utseende i dag er noe temmelig nær det opprinnelige. Akterstavnen er basert på forstavnens utforming. Utskjæringene på de rekonstruerte delene er gjort av en profesjonell treskjærer, antakelig Jørgen Eriksen, og er, så langt det har latt seg gjøre, nøyaktige kopier av originalen.
Det var skipsingeniør og senere konservator Fredrik Johannessen som ledet opptakelsen og restaureringen av selve skipet, som da det ble tatt opp av graven bestod av over 2000 større og mindre bruddstykker. Hver bit ble tatt opp for seg, merket i et spesielt nummereringssystem som Johannessen hadde uttenkt, og satt inn med en blanding av rå linolje og kreosot. Etter et års lagring ble bitene dampet og skipet bygd opp igjen på maler, basert på linjetegninger utført av Johannessens forgjenger, ingeniør Johan Martin Glende fra Marinens skipsverft i Horten.
Fredrik Johannessen forestod også de senere fasene i restaureringen av Osebergskipet, blant annet gjenreisingen av stevnene, og han hadde det tekniske ansvaret for flyttingen av skipet ut til Bygdøy i 1926.
Slik skipet fremstår i dag er omkring 90 prosent originalt treverk og 60 prosent originale jernnagler.
En rekonstruksjon av skipet fra 2012 bygget av Stiftelsen Nytt Osebergskip (nå Oseberg Vikingarv) i Tønsberg har vist at Osebergskipet var sjødyktig.
Skipet ser lett og spinkelt ut slik det står utstilt, men er kraftigere bygget enn for eksempel «Gokstad-». Osebergskipet har tidligere vært oppfattet som et praktskip til kystseiling og ikke et havgående krigsskip, men ny forskning fra Oseberg Vikingarv i Tønsberg og Vikingeskipsmuseet i Roskilde ved Vibeke Bischoff har vist at skipet var meget solid konstruert, og sjødygtig. Det har tidligere vært foreslått at skipet er bygget kun for å legges i gravhaugen som en gave, men det er årringsdatert til år 820 i Nord-Rogaland og Sunnhordland på Vestlandet, mens begravelsen først fant sted 14 år senere i Tønsberg.
Himanshu Gulati
Himanshu Gulati (født 16. juni 1988) er en norsk politiker (FrP) som siden 2017 er valgt inn på Stortinget for Akershus. Han var statssekretær for statsminister Erna Solberg fra oktober 2014 til september 2017. Fra oktober 2013 til oktober 2014 var han statssekretær i Justisdepartementet i Erna Solbergs regjering, han ble dermed den yngste av statssekretærene i den nye regjeringen.
Han har sittet som kommunestyrerepresentant i Skedsmo kommune. Han ble valgt til 1. nestformann på FpUs landsmøte i mars 2010, etter å ha vært internasjonal leder i FpU fra 2008, og formann i Akershus FpU. Fra 2010 til 2011 var Gulati byrådssekretær for byråd for helse og eldreomsorg i Oslo, Sylvi Listhaug. Fra 2011 til 2012 var han politisk rådgiver for Fremskrittspartiets stortingsgruppe. Han var formann i Fremskrittspartiets ungdom 2012–2014.
Gulati var den første norske ungdomspartilederen med bakgrunn fra et land utenfor Europa. Foreldrene kommer fra India. Gulati ble i januar 2019 hedret med den indiske Diaspora-prisen av Indias president under en konferanse i Varanasi.
Osebergskipet
Gravgodset
I tillegg til vikingskipet ble det funnet to ukjente kvinnelik og et svært rikholdig gravgods i haugen. Det omfatter vogner, sleder og dyrehodestolper med praktfulle treskjæringer, senger, kister, skipsutstyr, arbeidsredskaper og husgeråd. Det ble også funnet skjelettrester av flere dyr, deriblant hester som en mener skulle trekke vognene gjennom dødsriket. En rekke broderier som var blitt gjort på flere veggtepper, var også lagt ned i graven.
Himanshu Gulati
Bakgrunn
Gulati er født i Førde og bodde sine første ni år i Lavik i Sogn og Fjordane.
Osebergskipet
Skipskopi 2012
I 2008 testet Stiftelsen Nytt Osebergskip (SNOS) i samarbeid med Marintek en ny modell av vikingskipet i en modellskipstank i Trondheim. Testene var meget vellykkede og støttet opp under nyere forskning som har vist at originalen hadde et bredere forskip og dermed bedre havgående egenskaper enn versjonen som er utstilt på Bygdøy.
SNOS bygde fra 2009 en replikk (kopi) av Osebergskipet etter de nye tegningene. Bygget fant sted utenfor Oseberg kulturhus i Tønsberg sentrum. Skipet, som har fått navnet «Saga Oseberg», ble sjøsatt 20. juni 2012 med kong Harald og dronning Sonja til stede.
John Burgoyne
Liv og virke
Burgoyne, med kallenavnet «Gentleman Johnny», gikk i hæren da han var 15 år gammel. I 1743 rømte han og giftet seg med lady Charlotte Stanley, datter til jarlen av Derby, men måtte snart selge sin kommisjon for å dekke sin gjeld. Etter dette levde han i utlandet i syv år. Lord Derby grep inn og gjeninnsatte Burgoyne ved utbruddet av syvårskrigen, også kalt krigen mot franskmenn og indianere. Han ble kaptein i 1758 og oberstløytnant infanterivakten. Han deltok i 1758-59 i ekspedisjoner mot Frankrikes kyst, og året etter hadde han en sentral rolle i å få introdusert lett kavaleri i British Army. De to regimentene som da ble opprettet ble ledet av Eliott (senere lord Heathfield) og Burgoyne.
Han satt i parlamentet i 1761 for Midhurst, og året etter tjente han som brigadegeneral i Portugal der han vant ære i sin erobring av Valencia d'Alcantara og Vila Velha. Han ble parlamentsmedlem for Preston i 1768, og i de neste årene konsentrerte han seg hovedsakelig med sine parlamentære plikter hvor han utmerket seg med sin ærlighet og for sine angrep på lord Clive. Samtidig brukte han mye av sin tid på kunst, drama og gambling. Hans første skuespill, The Maid of the Oaks, ble produsert av David Garrick i 1775.
I hæren ble han generalmajor etter at hadde overbevist kong Georg III om Guy Carletons mangler og tatt hans plass. Ved utbruddet av den amerikanske uavhengighetskrigen, ble han utnevnt til en kommando. Han var 1777 i ledelsen for den britiske forsterkningen som skulle invadere koloniene fra Canada. I denne katastrofale ekspedisjonen erobret han Fort Ticonderoga (som han ble belønnet for ved å bli forfremmet til generalløytnant) og Fort Edward, men da han rykket videre, ble han avskåret fra sine kommunikasjonslinjer til Canada og omringet av en overlegen styrke ledet av Horatio Gates i slaget ved Saratoga. 17. oktober 1777 la hans 5800 menn ned sine våpen. Suksessen var den største kolonistene så langt hadde oppnådd og viste seg å være et vendepunkt i krigen. Skuffelsen over Burgoyne var stor i England. Han returnerte umiddelbart for å forsvare sine handlinger og krevde, men fikk aldri, en rettssak. Han ble fratatt sitt regiment og guvernørembetet han hadde.
Men da hans politiske venner overtok makten i 1782, fikk han tilbake sin grad og gjort til øverstkommanderende i Irland og rådgiver i det kongelige råd. Etter at Rockingham-regjeringen falt i 1783, trakk Burgoyne seg mer og mer tilbake til privatlivet. Han siste offentlige handling, var hans deltagelse i riksretten til Warren Hastings.
I sine senere år var han først og fremst opptatt med sine litterære verk. Hans komedie, The Heiress, som dukket opp i 1786, gikk gjennom ti utgaver i løpet av ett år og ble oversatt til syv språk. Han døde 4. august 1792. General Burgoyne som mistet sin kone i juni 1776 under hans fravær i Canada, hadde flere barn (født mellom 1782 og 1788) med Susan Caulfield, en operasangerinne. En av hans sønner var feltmarskalk sir John Fox Burgoyne.
Han ble lagt til hvile i Westminster Abbey.
Telemark lærerhøgskole
Telemark lærerhøgskole var en høgskole for formingslærers- og allmennlærerutdanning, etablert i Notodden i 1895 under navnet Notodden lærarskule. Skolen ble i 1994 fusjonert inn i Høgskolen i Telemark.
Belgisk toppdivisjon i fotball 2000–2001
Belgisk toppdivisjon i fotball ble opprettet i sesongen 1895-96. Det belgiske fotballforbundet står for organiseringen av ligaen. De er igjen underlagt av UEFA, som setter hovedreglene for hvordan fotball organiseres i Europa.
Telemark lærerhøgskole
Skolen fusjonerte med Statens lærerskole i forming, Notodden i 1978. Skolen var etablert i 1938 under navnet Statens sløyd- og teiknelærarskole, fikk navnet Statens sløyd- og teiknelærarskule, Notodden i 1964, deretter navnet Statens lærerskole i forming, Notodden fra 1966.
Den fusjonerte skolen fikk først navnet Notodden lærerskole/Statens lærerskole i forming, og fra 1981 navnet Telemark lærerhøgskole.
Kari Härkönen
Treg begynnelse
Härkönen var med på det første offisielle verdenscuprennet som ble arrangert, en 15 km i Reit im Winkl den 9. januar 1982, og ble der nummer 14 Han fikk poeng i ett verdenscupløp til i 1981–82-sesongen, med 12.-plass under VM i Oslo (som da telte som verdenscup), og endte på en 41.-plass den sesongen. Neste sesong endte Härkönen også på 41.-plass i cupen etter en åttendeplass som best (i Davos i desember 1982), men de to siste sesongene hans ga en gradvis økning. Han ble nummer 27 i totalcupen i 1983–84-sesongen, og hans siste sesong, 1984–85, ble også hans beste.
VM-gull i hans beste sesong
I verdenscupen ellers fikk Härkönen en andreplass under 15 kilometeren i Cogne i desember 1984, og til sammen holdt det til en sjuendeplass i verdenscupen denne sesongen, som beste finne – dog 79 poeng bak verdenscupvinner Gunde Svan. Etter dette deltok ikke Härkönen i flere verdenscuprenn, trass i at han bare var 26 år da han vant VM-gullet. Han gikk imidlertid 15 kilometeren i det finske mesterskapet i 1987, og fikk sølv. I tillegg ble han finsk mester en gang (på tremila i 1983)
Sandstangen
Sandstangen er en 300 meter lang tange av morenegrus på østsiden av Øyeren i tidligere Trøgstad kommune, nå Indre Østfold kommune. De delene av kommunen som grenser til Øyeren er et utpreget ravinelandskap.
Sandstangen er en badeplass i Øyeren, som også er et utgangspunkt for båtturer med plass for utsetting av båter og brygge for allmenn bruk. Stedet har to kafeer i området; Kafe Hvilebrakka og Fløterhakan kulturkafe. Området er tilrettelagt for funksjonshemmede, med toalett og renovasjon.
Det er fire kilometer fra riksvei 22 mellom Skjønhaug og Båstad til Sandstangen.
Langbein og sønn
Langbein og sønn (orig: Goof Troop) er en amerikansk animasjonsserie for barn som gikk på Disney Channel fra 1992 til 1993. Den ble skapt og produsert av The Walt Disney Company i 1992. Serien handler om Langbein og sønnen hans Max, og deres liv i den fiktive byen «Spoonerville» (i tegneseriene bor Langbein i Andeby). Andre medvirkende er naboen Petter og familien hans: Sønnen Pelle, kona Peggy og datteren Pia.
Det er blitt laget to filmer basert på serien: En langbeint film og En ekstremt langbeint film. Et videospill ble også gitt ut i 1993 til Super Nintendo Entertainment System kalt Goof Troop.
Norske stemmer
Ellers medvirket: Helge Winther-Larsen
HMAS «Cerberus» (marinebase)
Historie
Baseområdet ble kjøpt i 1911 og åpnet i september 1920, I 1921 fikk det navnet Flinders Naval Depot. I 1963 fikk det dagens navn.
Fra 1930 til 1958 var basen også hjem for Royal Australian Naval College frem til denne ble flyttet tilbake til HMAS «Creswell». Etter utbruddet av andre verdenskrig ble det bygget flere midlertidige brakker for å huse det høye antallet nye rekrutter. Mange av disse brakkene har senere blitt revet eller erstattet.
Athina Roussel
Athina Onassis de Miranda (også omtalt som Athina Roussel, født 29. januar 1985 i Frankrike) er en sprangrytter og eneste gjenlevende arving etter skipsreder Aristoteles Onassis. Hun er bosatt i São Paulo.
Hun ble født i Neuilly-sur-Seine, Frankrike, og er den eneste datteren til Christina Onassis (1950–1988) og hennes fjerde ektemann, Thierry Roussel. Etter sin mors død ble hun oppdratt av sin far og hans andre kone, Marianne Landhage. Hun er født Roussel, og skiftet navn til Onassis de Miranda i 2006, etter at hun i 2005 giftet seg med Álvaro de Miranda Neto.
Tiomila
Tiomila «10Mila» er en orienteringsstafett som arrangeres årlig i månedsskiftet april-mai i Sverige. Herrestafetten heter går over ti etapper med start lørdag kveld og målgang søndag morgen. En av etappene i Tiomila er den Långa natten. Damestafetten går i dagslys på lørdag og har fem etapper.
Sammen med Jukola-stafetten i Finland er Tiomila den mest kjente orienteringsstafetten for klubblag.
Historikk
Tiomila ble avholdt første gang i 1945 med start i Uppsala og mål i Enebyberg. I 1977 kom det til en dameklasse, Damkavlen (tidligere også kalt Tvåmila). Damestafetten blir avgjort over fem etapper. I 1992 kom det også til en ungdomsklasse. Dame- og ungdomsstafetten løpes på lørdag ettermiddag. Enkelte år siden 2000 har det også vært holdt egne stafetter for veteranklassen og en såkalt åpen klasse.
Navnet Tiomila skal hentyde til den totale lengden lagene tilbakelegger, men dette varierer fra år til år. De korteste etappene er på rundt 6 kilometer, mens den lengste, «Långa natten», kan være på 16-18 kilometer.
Fra 1970-årene og fremover var det flere norske lag med ambisjoner og potensial til å kunne ta seieren, men det var først i 1997 det ble en norsk vinner i herreklassen ved Bækkelagets SK. Halden SK er, med sine ni seire, den klubben som har vunnet herrestafetten flest ganger. Tore Sandvik har løpt på Haldens vinnerlag åtte ganger, og er den løperen med flest seire i Tiomila.
I 1983, den syvende gangen damestafetten ble avholdt, ble det norsk seier ved Romerikslaget. Fredrikstad SK ble første norske lag til å vinne ungdomsstafetten da de seiret i den fjerde utgaven i 1995.
Rettighetene til stafetten innehas av Tiomila-foreningen, som er et samarbeid mellom ti klubber i området rundt Stockholm. Stafetten har derfor vært arrangert i den delen av Sverige. I 2009 avvek man fra dette ved å legge arrangementet til Perstorp i Skåne. I 2016 og 2017 ble det gjort nye unntak, ettersom Tiomila ble arrangert i henholdsvis Falun og Göteborg.
Al Jazeera English
Al Jazeera English er en engelskspråklig døgnkontinuerlig nyhetskanal på fjernsyn, med hovedkvarter i Doha i Qatar. Kanalen startet sendingene 15. november 2006, som en søsterkanal til den arabiskspråklige Al Jazeera. Formålet er både å være en stemme for landene i Midtøsten, å formidle nyheter på engelsk med et globalt perspektiv og å «snu informasjonsflyten mellom nord og sør».
Emilia Press
Emilia Press AS er et norsk forlag, etablert i Oslo i 1986 av Ingebjørg Nesheim, Marianne Gunnarsjaa (Wimmer fra 1989), Erik Bergersen og Arne Gunnarsjaa. Sistnevnte gikk ut av forlaget i 1989. Forlaget er lite med en omsetning på rundt 500 000 kroner årlig, men har utvist stor overlevelsesevne og aksjekapitalen var helt eller delvis tapt både i 2006 og 2007. Forlaget har forestått utgivelser med høy litterær kvalitet; sakprosa og skjønnlitteratur; oversatt litteratur og original. En del av utgivelsene kan regnes som kvinnerelatert. Redaktør og daglig leder er Ingebjørg Nesheim, som tidligere har arbeidet som forlagsredaktør i Gyldendal Norsk Forlag. I redaksjonen arbeider også Erik Bergersen.